Аҭыԥантәи ахаланапхгараҭарахь адепутатцәа ралхразы Аԥсны абжьыҭара мҩаԥгахоит мшаԥы 11 рзы. Азакәан инақәыршәаны депутатс далхзар алшоит 25 шықәса зхыҵыз дарбанзаалак Аԥсны атәылауаҩ. Зус рыӡбахьоу адепутатс дҟалар ауам, иара убасгьы анаркологиатәии апсихоневрологиатәии диспансерқәа рҟны иҭаҩу, анаркоманцәеи атаксикоманцәеи арахь иаҵанакуа.
"Адепутат амандат иоуны аусура далагар ирацәаны апроблемақәа цәырҵуеит. Иҟалап уи иахьатәи иԥышәа изымхар, ихьысҳара аполитика аганахьала жәлар рус аӡбараҟны иаразнак иубарҭахар. Адепутатс иалырхуа ҳәа зыӡбахә рҳәо издыруа рҟынтәи узықәгәыӷшагьы ыҟоуп, аха шьоукы-шьоукы иццакцәоит ҳәа сгәы иаанагоит. Сдепутатхар сҭахуп ҳәа зҳәо ауаҩы ихы дазҵаароуп: "Сара снеиуеит, аха иҟасҵои, схы шԥамҩаԥызгои? Издыруама уа иамоу акәамаҵама зегьы шныҟәгатәу? Исымоу ҩныҵҟала агәаӷь сызхома?". Агәаӷь ҳәа зыӡбаху сымоу аҟазшьа ауп. Иудыукыло аус ухьаҳәхьачо акәымкәа унақәыӷәӷәаны иудукылартә еиԥш аҭаххоит, избанзар жәлар ирзеиԥшу, ирызбзиоу, аҳәынҭқарра зырӷәӷәо азҵаарақәа ус имариам, дара ахшыҩи амчи рҭахуп. Абри хӡыргарас иҟасҵоит, схы иаҳа исырԥшӡоит ҳәа аӡәы дхәыцуазар даара игәнаҳароуп", - азгәеиҭеит Ԥлиа.
Иаҳа инарҭбааны аиҿцәажәара шәаҳарц аудиофаил шәазыӡырҩы.
Иара убас шәаԥхьар ҟалоит:
- Иалысхуа дсымаӡам, мамзаргьы аҭыԥантәи алхрақәа рызхәыцра